KENSINGTON TEMPLE Hengen täyttämänä työpaikalla
COLIN DYE: PYHÄN HENGEN SUHTEET: -
HENGEN TÄYTTÄMÄNÄ TYÖPAIKALLA
Luetaan Ef. 6:5―9 (33/38-käännös).
"Palvelijat, olkaa kuuliaiset maallisille isännillenne, -
pelossa ja vavistuksessa, sydämenne yksinkertaisuudessa, -
niin kuin Kristukselle, ei silmän- palvelijoina, ihmisille mieliksi, -
vaan Kristuksen palvelijoina, -
sydämestänne tehden, mitä Jumala tahtoo, -
hyvällä mielellä palvellen, niinkuin palvelisitte Herraa ettekä ihmisiä, -
tietäen, että mitä hyvää kukin tekee, sen hän saa takaisin Herralta, -
olkoonpa orja tai vapaa.
Ja te isännät, tehkää samoin heille, jättäkää pois uhkaileminen, -
sillä tiedättehän, että sekä heidän että teidän Herranne on taivaissa -
ja ettei hän katso henkilöön."
Hengen täyttämänä työpaikalla.
Keskityn kahteen asiaan. Tutkin hieman työtä itsessään: -
Liittyykö työhön teologiaa, kristillistä näkökulmaa, jotain huomionarvoista?
Sitten pohdimme, miten voimme muuttaa työpaikan ilmapiirin -
Hengen täyttämäksi paikaksi.
Jossa voimme löytää tarkoituksemme. Työ nielee ison osan elämästämme.
Miten käyttäydymme työssä. Miten kehitämme ihmissuhteita siellä.
Asenteemme työhön, työtovereihin ja muihin ihmisiin.
Miksi se on tärkeää.
Olen äärimmäisen onnekas ja siunattu. Ennen kuin tulin uskoon, -
muutin Australiasta Britanniaan harjoittelemaan RBS:ään.
Se oli kivaa. Muistan erään kerran RBS-harjoituksissa, -
kun olimme koolla muiden treenaajien kanssa -
ja aurinko paistoi suoraan ikkunan läpi.
Harjoittelimme tosi kauniissa ympäristössä. Se oli huikeaa.
En tarkoita Royal Bank of Scotlandia vaan Royal Ballet Schoolia.
Ettette luule, että taustani on finanssialalla. RBS on balettikoulu.
Ajattelin, että olen oikeassa paikassa ja teen sitä, mitä rakastan.
Opiskelen unelma-ammattiani.
Treenasin tosi kovaa fyysisesti.
Kehostani tulisi ilmaisuväline -
tanssin ilmaisukeinossa.
Vaikka en vielä ollut uskossa, -
pystyin jotenkin tuntemaan arvokkuutta siitä, mitä tein.
Se oli jotain korkealta tasolta. Jotain, mikä kumpusi syvältä minusta.
Luovaa ilmaisua. Itsekuria, kehittymistä, -
jotta voisin kehittää luovan ja kulttuurisen ilmaisun keinon.
Koin olevani tosi siunattu. Huikeaa.
Pari vuotta myöhemmin löysin Kristuksen.
Hän ohjasi elämäni pois luovan ilmaisukeinon ja taiteen maailmasta.
Vaimoni sanoo: "Höpöhöpö. Voit viedä miehen lavalta, -
mutta et voi viedä lavaa miehestä." Tässä olen edessänne tänään.
Jotain jatkuvuutta on, oletan.
Mutta korostan niitä kumpaakin.
Miten siunattua on tehdä jotain, jota rakastaa -
ja jossa todella parhaat lahjat ja kyvyt pääsevät esiin.
Ja palvelee sillä Jumalaa -
joko yhteiskunnassa laajasti ajateltuna -
tai kapeammalla sektorilla, -
kuten minä nyt palvelen pääosin Kristus-ruumista.
Päästätte minut ulos silloin tällöin.
Olin juuri Brasiliassa evankelioimassa ja muuta.
Mutta tämä mielestäni korostaa työn tärkeyttä ja merkitystä.
Se ei ole "vain" työtä. Kapeasti ajateltuna työ on elannon hankkimista.
Työ on kutsumuksesi.
Tässä ajatus kotiin vietäväksi: -
"Työpaikkasi on todellisen kutsumuksesi paikka."
Se ei ole uusi motto. Siihen perustuu koko elämämme ja työmme täällä.
Olemme kehittäneet solutoiminnan, jossa teistä jokainen -
voi kasvaa uskovana Kristuksessa jumalanpalvelusten ohella.
Juuri siellä, missä olet. Tavallisesti siellä, missä työskentelet.
Voit sinne perustaa solun, jossa voit rohkaista muita löytämään Kristuksen.
Ja autat heitä kasvamaan uskossa.
Työ ei ole vain jotain, mitä teet sunnuntaiden välissä.
Suhteessasi Jeesukseen ei ole kyse vain sunnuntaista.
Mahtavaa, että käyt jumalanpalveluksissa sunnuntaisin.
Mutta usko kuuluu koko elämääsi.
Evankelikaaleissa on joitain suuria uskonsankareita.
Niitä on muissakin perinteissä, mutta keskityn nyt evankelikaalisiin.
Heistä yksi on lordi Ashley, Shaftesburyn seitsemäs jaarli.
Jumala käytti häntä 1800-luvulla -
tuomaan esiin evankelikaalista uskoa yhteiskunnassa.
Hänen ansiostaan parlamentti hyväksyi eri keinoja, -
joilla parannettiin erityisesti köyhien ja lasten työoloja.
Asetettiin ikäraja lapsityövoimalle. Rajoitettiin lasten työtunteja.
On kiinnostavaa lukea sitaatti Shaftesburyn jaarlilta.
Hänellä on upea muistomerkki Piccadilly Circuksella.
Hän keskustelee vanhan ystävänsä Edwin Hodderin kanssa.
Hän selittää, miksi hän on käyttänyt niin ison osan elämästään -
evankelikaalisena uskovana yhteiskunnalliseen uudistamiseen.
"Uskonnolliset näkemykseni eivät ole kovin suosittuja.
Mutta juuri ne näkemykset ovat kantaneet ja lohduttaneet minua -
läpi koko elämäni.
Jotta uskonto olisi minkään arvoinen, -
sen pitäisi päästä kaikille elämän alueille -
ja määrätä toimia kaikissa suhteissa.
Olen aina ollut ja, pyydän Jumalalta, tulen aina olemaan, evankelikaali."
Hämmästyttävää monista syistä: ensinnäkin sitä olettaa, -
että silloin, vanhoina hyvinä aikoina, kaikki rakastivat kristittyjä. Ei toki!
Evankelikaalisen uskon pitää puolustautua joka sukupolvessa.
Evankelikaalisuus tarkoittaa uskoa, että Raamattu on Jumalan Sana, -
että Jeesus on ainoa Vapahtaja ja että yksin usko Häneen pelastaa.
Lisäksi se tarkoittaa, että uskomme pitää näkyä teoissamme.
Kiinnostavaa, että lordi sanoi silloin: "Uskoni ei ole kovin suosittua."
Nyt ajattelemme hänestä: "Tärkeää, että toit uskoasi julkisuuteen."
Nykyään yhteiskunta sanoo: "Vaikene uskostasi. Se on yksityisasia.
Se ei kuulu julkiseen elämään."
Totuus on, että ilman evankelikaalisia ja muita uskovia vaikuttajia, -
jotka kantoivat huolta yhteiskunnan asioista, työolomme olisivat kurjat.
Ensi viikolla tutkimme, miten tämä Paavalin opetus -
johti orjakaupan lopettamiseen muinoin -
ja William Wilberforcen vaikutuksesta. Hänkin oli evankelikaalinen vaikuttaja.
Eli meidän pitää tuoda esiin uskoamme julkisuudessa.
Edustamme Hänen valtakuntaansa.
Kun Hän sanoo: "Täyttäkää maa ja tehkää se alamaiseksi", se tarkoittaa: -
"Perustakaa minun antamani työn kautta minun valtakuntani, -
jotta järjestyksen valtakuntani voi levitä." Se on työn juuri ja alkuperä.
Syntiinlankeemuksen jälkeen työstä tuli rasittavampaa.
Ilman lunastusta se on pelkkää raadantaa.
Mutta Kristuksessa, kun opimme palvelemaan Jumalaa luovasti työssä,
Jumalan valtakunta tulee esiin.
Voit pitää työtäsi vähäpätöisenä, jos laitat papereita pinoon ja muuta.
Mutta se tuo siisteyttä.
Tuot järjestystä maailmaan. Heijastat Jumalan valtakuntaa ja valtaa.
Ymmärrä, että työsi on juuri se paikka, -
jossa vietät ajastasi valtaosan -
ja johon Jumala kutsui sinut käyttämään lahjojasi -
tuomaan esiin Hänen valtaansa elämässäsi, -
vaikuttamaan työympäristöösi. Ja sen kautta maailmaan.
Näemme myöhemmin, että sillä voi olla kauaskantoisia seurauksia.
Siinä hieman johdantoa työhön.
Kysymys kuuluu, miltä Hengen täyttämä elämä näyttää -
työn asiayhteydessä.
Hän sanoo kaksi asiaa. Kiteyttäen sen näin.
Orjille hän sanoo: "Käyttäytykää kuin vapaat ihmiset."
Ja isännille: "Käyttäytykää kuin orjat."
Kääntää sen ympäri.
Ensin työntekijät.
Martti Luther, suuren protestanttisen uskonpuhdistuksen ideoija -
16:nnella vuosisadalla, 1500-luvulla.
Hän tapasi sanoa suunnilleen näin: -
"Kristitty on kaikista vapaaherroista suurin -
ja siksi ei kenenkään alamainen.
Mutta kristitty on myös kaikista orjista suurin -
ja kaikille alamainen."
Kiinnostavaa. Vapautemme on aina -
maukkain ja täyteläisin, kun palvelemme jotakuta toista.
Etenkin kun teemme sen niin kuin Paavali sitä kuvaa: sydämestämme.
Hän sanoo orjille: "Orjat, muistakaa tämä.
Henkenne kuuluu Jumalalle.
Te voitte tehdä valinnan vaikeiden olosuhteiden keskellä, -
silloinkin, kun teillä on ankarat isännät, jotka kohtelevat teitä kaltoin.
Samoin kuin veljenne ja sisarenne.
Te voitte tehdä valinnan.
Voitte tuntea ylpeyttä siitä, mitä teette, -
valitsemalla, että palvelette sen kaiken keskellä Jumalaa."
Viime viikolla R. T. Kendall kertoi, miten hän tapasi Corrie ten Boomin.
Kätköpaikan kirjoittajan.
Siskokset Alankomaista.
Auttoivat juutalaisia pakoon natseilta natsimiehityksen aikana.
Toisen maailmansodan Hollanti. Siskot vietiin keskitysleirille.
Siellä he kärsivät järjettömästi Jeesuksen tähden.
Isosisko Betsy kuoli vankeudessa. Corrie vapautui. Julisti maailmalla: -
"Ei ole niin syvää kuilua, ettei Jumalan rakkaus olisi sitäkin syvempi."
Näin he rukoilivat tuossa helvetillisessä kärsimyksessä.
He haistoivat palavan lihan krematorioista.
Heidän selkiään särki ja sormet vuotivat verta.
Epäinhimillinen kohtelu kaivostyössä riudutti heidän kehonsa.
"Herra Jeesus, opeta meitä rakastamaan Sinua -
ja palvelemaan Sinua tässä tilanteessa."
Se on jotain, mitä voi tuoda Jumalalle. Se on tosi kallisarvoista.
Hengellisen kypsyyden syvyyttä.
Totta kai Jumala kuulee huutomme, kun anomme vapahdusta.
Mutta miten kaiken sen keskellä palvelen Sinua?
Apostoli Paavali sanoo Gal. 5:13:ssa: -
"Te olette näet kutsutut vapauteen, veljet; -
älkää vain salliko vapauden olla yllykkeeksi lihalle, -
vaan palvelkaa toisianne rakkaudessa."
Rakkauden periaate tekee sinusta kaikista orjista suurimman.
Jeesus rakkaudessaan -
on suurin orja, suurin palvelija, -
joka on ikinä elänyt.
Jokainen hengenveto oli omistettu tuomaan mielihyvää Isälle.
Jokainen teko maan päällä tähtäsi meidän palvelemiseen -
suurimmassa tarpeessamme: orjuudessamme syntiin.
Eli kun olemme täynnä rakkautta ja täynnä Kristuksen Henkeä, -
me olemme vapaita ja käytämme vapaata tahtoa, valinnanvapautta, -
ja sanomme: "Vapaudessani minä valitsen palvella toisia."
Paavali sanoo: "Työskennelkää niin, -
että elämänne kaunistaa Kristuksen opin."
Saan paljon puheluita ja sähköposteja, joissa kysytään: -
"Mitä oikein teette? Teidän väkenne on upean kurinalaisia."
Onko se asenteesi työhösi?
Ajatteletko niin vai oletko yhä osa negatiivisuutta, -
niin kutsutun vallankumouksen negatiivisuutta?
Se on yhteiskunnallisen tuhoamisen vallankumous. Se yrittää nakertaa -
auktoriteetin työpaikoilla tai eri osissa yhteiskuntaa.
Ei. Kun olet vapaa, tiedät, miten palvella.
Jae 5: "[Kahleorjat], olkaa kuuliaiset maallisille isännillenne".
He ovat vain maallisia isäntiä.
Se on totta fyysisesti mutta ei hengellisesti. Olet vapaa hengellisesti.
Saatat kuunnella tätä vankilassa. Jos tunnet Jeesuksen, -
olet vapaampi kuin ne ulkopuolella olevat, jotka eivät tunne Jeesusta.
Henkesi on vapaa. Hän sanoo: "Olkaa kuuliaiset heille."
Mielenkiintoista. Tässä on kyse auktoriteetista.
Yksi asia, josta tämä sukupolvi ei pidä, on auktoriteetti ― missään muodossa.
Kukaan ei tykkää myöntää, -
että joku on auktoriteettiasemassa häneen nähden.
Tämä on itsen herruutta.
Olen oma pomoni. Oman kohtaloni herra. Älä sinä määräile minua!
Olen ollut oikeudessa itse.
En vielä omien toilailujeni takia. Kiitos Jumalalle. Jatkakaa rukousta.
Olen edustanut muita. Olen nähnyt syytettyjen aitiossa ihmisiä, -
jotka on selvästi todettu syyllisiksi. "Minulle ei puhuta näin!
Muka arvossa pidetty tuomari!"
Sitä miettii, että hän huomaa kyllä pian.
Hän on voinut kapinoida auktoriteetteja vastaan kotona -
tai koulussa. Hän on voinut vastustaa poliisiakin.
Mutta Jumala on asettanut auktoriteetit yhteiskuntaamme, -
ja auktoriteetti ulottuu työpaikalle.
Pomosi on auktoriteetti sinun yläpuolellasi.
Painotan kovia sanoja. Ne tärisyttävät teitä.
Emme pidä siitä. Mutta Jumala on asettanut sen.
Yläpuolellasi olevien auktoriteettien kunnioittaminen -
on kristillinen hyve.
Annat sen vapaaehtoisesti, et pakosta.
Jumalan kunnioittaminen vie hämmästyttävän pitkälle.
Eräs ihminen tuli kerran luokseni ja valitti närkästyneenä mutisten: -
"Minut särjäytettiin. Särjäytettiin."
"Aivan. Särjettiin." - "Ei. Minut syrjäytettiin. Ylennys meni toiselle."
"Mikä ylennys?" - "En tiedä. Toimistossa. Mut ohitettiin."
En sanonut mitään, mutta ajattelin mielessäni: -
"Pian syrjäytän sinut ulos ovesta.
Kränäkristitty."
Kysyin: "Mitä sinulle sanottiin?" Lisää muminaa.
"Miksi et saanut ylennystä?" - "En kuulemma ole ikinä ajoissa."
"Oletko ajoissa?" - "No en."
"Kuulemma en noudata ohjeita."
"Mitä itse ajattelet?" - "Keitä he ovat minua määräilemään?"
Ole kuuliainen pelossa ja vavistuk- sessa. Sydämen yksinkertaisuudessa.
Te pelokkaat orjat, -
pelätkää, mutta pelätkää Jumalaa.
Tehkää tämä; älkää ankarien isäntienne pelossa.
Vaan palvelkaa niin, että olette pelossa ja vavistuksessa.
Haluatte niin kovin kunnioittaa Jumalaa työpaikallanne.
Kun elätte niin, teidän ei tarvitse enää työnhaussa kirjoittaa CV:tä.
Teidän CV:nne kirjoittaa itse itsensä.
Tässä sanotaan: älkää olko silmän- palvelijoita, mieliksi ihmisille, -
vaan tehkää sydämestänne Jumalan tahto.
Mitä on silmänpalvonta? Se on vähän kuin liikenteen nopeusvalvonta.
Yksi tapa on keskinopeusvalvonta.
Nämä liikenteenvalvojat ovat aina yhden askeleen edellä syntisiä.
Yleensä alueesta varoitetaan. Tietää hidastaa, ennen kuin välähtää.
Onneksi alueen alkamisen tietää tiemerkinnöistä.
Ajat kahdeksaakymppiä kuudenkympin alueella.
Mittausalue alkaa. Hiljennät kuuteenkymppiin.
Alue loppuu. Kahdeksaakymppiä! Ei jää kiinni.
Se on silmänvalvontaa. Kun pomo on näkösällä, ollaan yhtä hymyä.
Teroitat kynät. "Ai tämä kynä? Toimiston kynä."
"Kopiopaperi? En minä näpistä."
Kun pomo häipyy, taskut täyteen ja nauttimaan loppupäivästä.
Ei, ei, ei...
Pelkää ja rakasta Jumalaa. Anna pomolle kaikkesi.
Ja Jumalan kansa sanoo... - Aamen!
Paavali jatkaa: "tietäen, että mitä hyvää kukin tekee..."
Olemme jakeessa 8. "...mitä hyvää kukin tekee, -
sen hän saa takaisin Herralta, olkoonpa orja tai vapaa."
Sen tekee Jumalalle. Odottaa palkintoa Jumalalta.
Haluaa miellyttää Jumalaa.
Henkilö, joka pyrkii aidosti miellyttämään Jumalaa, -
on miellyttävä muidenkin mielestä. Ei aina, mutta lopulta asia tulee ilmi -
ja Jumala kunnioittaa sitä.
Sitten Paavali vaihtaa näkökulmaa ja siirtyy puhumaan isännistä.
Hän sanoi orjille: "Olkaa vapaita". Isännille: "Olkaa kuin orjat."
Hänen ensimmäinen ohjeensa on jakeessa 9: "Ja te isännät..."
Kuunnelkaa. Miettikää seurauksia.
"Ja te isännät, tehkää samoin heille".
Hänhän lakkautti orjuuden tässä. Näettekö sen?
Hän sanoi: "Orjat, teidän tulisi kohdella isäntiänne näin.
Kunnioittakaa. Palvelkaa heitä.
Niin kuin palvelisitte Herraa.
Tehkää se sydämestänne pelolla ja vavistuksella.
Isännät, tehkää te samat asiat orjillenne."
Tämä vastavuoroinen opetus -
laittaa orjat ja isännät samalle viivalle Jumalan edessä.
Se riittää tuhoamaan orjuuden instituution.
Paavali tietää tarkalleen, mitä tekee.
Tarkalleen.
"...tehkää samoin heille, jättäkää pois uhkaileminen..."
Kova, julma kohtelu.
Ruoskaniskulla motivoiminen. Ei, ei!
Pelätkää Jumalan edessä tietäen, että olette tilivelvollisia -
koko auktoriteettiasemassa. Se voidaan asettaa monin tavoin: -
On auktoriteetti, jonka Jumala on asettanut seurakunnassa.
On hyvin tärkeä tunnistaa hengellinen auktoriteetti ja asettua sen alaiseksi.
Hengellinen auktoriteetti. Omaksi hyväksi. Esivallan auktoriteetti.
Auktoriteetti perheessä. Auktoriteetti työpaikalla.
Mutta Jumala kehottaa jokaista auktoriteettiasemassa olevaa -
ja ihmisten elämään vaikuttavaa: -
Tee se pelossa ja vavisten, -
sillä te olette vastuussa auktoriteettiaseman käytöstä -
ilman armoa, -
sillä olet tilivelvollinen Jumalan edessä.
Kiintoisaa.
Auktoriteettiaseman väärinkäyttö.
Uskomatonta, että aviomiehet käyttävät asemaansa väärin kotona.
Vanhemmat käyttävät auktoriteetti- asemaansa väärin lapsiaan kohtaan.
Pastorit ja johtajat käyttävät asemaansa väärin.
Hengellinen väkivalta pahenee Kristus-ruumiissa. Se on häpeä!
Hirmuinen häpeä!
Jumala vetää jokaisen tilille siitä, -
miten tämä on käyttänyt auktoriteettiasemaansa.
Ja niin, apostoli Paavali sanoo, älkää kohdelko heitä ankarasti.
Jumala ei ole puolueellinen.
Kohdelkaa heitä samalla tavalla kuin olen käskenyt heidän kohdella teitä.
Aina kun auktoriteettiasemaa on käytetty väärin, -
sitä tuntee olonsa todella mitätöidyksi ja nöyryytetyksi.
Vaikka kyse olisi vähäpätöisistä byrokratian pykälistä.
Kun joillekuille antaa tehtävän ja uniformun, -
he luulevat olevansa Hitlerin inkarnaatio.
Kerran olin Etelä-Lontoossa. Ja se tapahtui juuri näin.
Eräällä miehellä oli kaksi tehtävää.
Yhdellä seinällä oli kahvila.
Siellä oli popcornia, teetä, polystyreenimukeja ja muuta.
Toisella puolella oli museoalueen sisäänkäynti.
Mies seisoi sisäänkäynnillä.
Kysyin: "Paljonko museolippu maksaa?" - "En voi sanoa."
"Etkö tiedä?" - "Tiedän."
"Mutta et voi kertoa." - "En."
"Mikset?" - "Mene seisomaan tuonne."
Menin sinne odottamaan.
Mies otti lakin päästään ja laittoi toisen lakin.
"Voinko auttaa?" Ihan kuin Monty Pythonin sketsi.
"Juurihan sanoin." - "Sanoit mitä?"
Melkein kysyin, paljonko keksi maksaa.
Olisi joutunut taas vaihtamaan lakkia.
Se on pieni esimerkki.
Mutta jos on ongelmia pankkitilin tai vesi- tai sähkölaskun kanssa -
ja yrittää selvittää sitä, he eivät ikinä käsitä oikein eivätkä kuuntele.
Tosi turhauttavaa, kun jollakin on valtaa, -
ja kyse on firman ajasta ja rahasta. Luulee tekevänsä heille palveluksen.
Voi että! Jos uskovat voisivat viedä palveluasenteen -
maailmaan ja osoittaa sille, että rakastamme toisiamme, -
tavalla, jolla palvelemme toisiamme työnantajina tai työntekijöinä, -
käynnistäisimme todellisen vallankumouksen.
Tällainen käyttäytyminen työpaikalla osoittaa Jeesuksen herruutta -
koko elämän yllä.
Se on asia, jossa kristittyjä ymmärretään väärin.
Luullaan, että olemme kristittyjä vain pari tuntia sunnuntaisin.
Ei! Rakastamme Jumalaa -
läpi koko viikon.
Työpaikka, jossa vietämme ison ojan ajasta, on paikka, -
jonne Jumala on asettanut meidät palvelemaan Häntä kutsussamme.
Osoittamaan Jumalan todellista luonnetta, -
erityisesti miten kohtelemme toinen toistamme ihmissuhteissa.
Miten kohtelemme työtovereitamme.
Miten ajattelemme työstämme ja ihmisistä. Miten kohtelemme heitä.
Kaikessa luomme hedelmällistä ilmapiiriä, jossa voimme -
täyttää kutsumme, edustaa Jeesusta, alkaa vaikuttaa.
Tietäen, että Jumalan palvelemisella on yhteys vapauteemme Kristuksessa.
Työsi on todellisen kutsumuksesi paikka.
Se on Hengen täyttämää elämää työpaikalla.
Suomennos: Marianne Tenetz